wickkiey/tamil-wikipedia-chunked huggingface dataset:
# நரேந்திரசேனன்

## ஆட்சி

இரண்டாம் பிரவரசேனனின் மரணத்தைத் தொடர்ந்து வாரிசுப் போராட்டம் நடந்திருக்கலாம். அதிலிருந்து நரேந்திரசேனன் வெற்றி பெற்றார். வாகாடகப் பதிவுகள், இவர் சில வெளிப்படுத்தப்படாத பேரழிவைச் சந்தித்த பின்னர் "தனது குடும்பத்தின் செல்வத்தை மீண்டும் பெற்றிருக்க வேண்டும்" என்று கூறுகிறது, பல வரலாற்றாசிரியர்கள் இவரது தந்தையின் மரணத்திற்குப் பிறகு இந்த வாரிசுப் போரைக் குறிப்பிடுவதாக விளக்கியுள்ளனர். எவ்வாறாயினும், ஏ.எஸ் .அல்டேகர், அதற்குப் பதிலாக, பஸ்தார் பிராந்தியத்தின் நள மன்னன் பவதத்தவர்மன் வாகாடகா இராச்சியத்தின் மீது படையெடுத்ததைக் குறிப்பிடுகிறார். இவர் விதர்பாவில் ஆழமாக ஊடுருவி, முந்தைய வகாடகா தலைநகரான நந்திவர்தனத்தை ஆக்கிரமித்ததாக அறியப்படுகிறது. பவதத்தவர்மன் இறந்த சிறிது காலத்திலேயே நரேந்திரசேனன் தனது இராச்சியத்திலிருந்து நளன்களை வெற்றிகரமாக விரட்டியடித்தார் என்று அல்டேகர் கருதுகிறார்.  
நரேந்திரசேனனின் மகனும் வாரிசுமான இரண்டாம் பிருதிவிசேனனின் கல்வெட்டுகள், நரேந்திரசேனனின் அதிகாரம் தெற்கு கோசலம், மேகலா மற்றும் மாளவ ஆட்சியாளர்களால் ஒப்புக் கொள்ளப்பட்டதாக உறுதிப்படுத்துகிறது. பல வரலாற்றாசிரியர்கள் இந்த கூற்றை வெற்று பெருமை அல்லது மிகைப்படுத்தல் என்று கருதுகின்றனர், ஆனால் நரேந்திரசேனன் உண்மையில் வாகாடகா செல்வாக்கு மண்டலத்தை பெரிதும் விரிவுபடுத்தியிருக்கலாம். குப்தப் பேரரசு, அப்போது வட இந்தியாவில் மேலாதிக்க சக்தியாக இருந்தது. அப்போது படையெடுத்த ஹூனப் படைகளுடன் போரில் சிக்கியது. இது வாகாடகாக்களை மத்திய இந்தியாவிற்கு விரிவுபடுத்தியது. நளர்களுக்கு எதிரான போரை நரேந்திரசேனன் தொடர்ந்ததன் விளைவாக வாகாடகா அதிகாரம் மேலும் நீட்டிக்கப்பட்டது. குறிப்பாக இன்றைய சத்தீசுகரைச் சுற்றியுள்ள பகுதிகளில். பவதத்தவர்மனின் சகோதரரும் வாரிசுமான இசுகந்தவர்மன், தனது குடும்பத்தின் செல்வத்தை மீட்டெடுத்து, தனது தலைநகரை மீண்டும் குடியமர்த்த வேண்டியிருந்ததால், நரேந்திரசேனன் நளன்களின் தாயகத்தின் மீது படையெடுத்து அவர்களின் தலைநகரைக் கைப்பற்றியிருக்கலாம்.
# மத்தியப் பல்கலைக்கழக பொது நுழைவுத் தேர்வு

**மத்தியப் பல்கலைக்கழக பொது நுழைவுத் தேர்வு** (**Common University Entrance Test (CUET)**, இந்திய அரசு நடத்தும் 54 இந்திய மத்தியப் பல்கலைகழகங்களில் உள்ள இளநிலை படிப்புகளில், 1.68 இலட்சம் மாணவர்களை சேர்ப்பதற்கான பொது நுழைத்தேர்வாகும். இந்த நுழைவுத் தேர்வு 2020 தேசியக் கல்விக் கொள்கையின்படி அகில இந்திய அளவில் 2022 - 2023 கல்வி ஆண்டு முதல் நடத்தப்படும் என பல்கலைக்கழக மானியக் குழு 20 மார்ச் 2022 அன்று அறிவித்துள்ளது.
# மத்தியப் பல்கலைக்கழக பொது நுழைவுத் தேர்வு

## 2022-ஆம் ஆண்டிற்கான பொது நுழைவுத் தேர்வு விவரங்கள்

2022-ஆம் ஆண்டிற்கான பொது நுழைவுத் தேர்வுக்கான பாடத்திட்டம் மற்றும் தேர்வு நாட்கள் அறிவிக்கப்படவில்லை. எனினும் தேர்வுக்கான விண்ணப்பத் தளம், ஏப்ரல் முதல் வாரத்தில் செயல்பாட்டுக்கு வருகிறது. இதன் முதல் நுழைவுத் தேர்வு வரும் 2022-ஆம் ஆண்டு சூலை மாதம் முதல் வாரத்தில் நடைபெறும். கணினி வழியில் மூன்றரை மணி நேரம் தேர்வுகள் நடைபெறும். நுழைவுத் தேர்வில் உள்ள அனைத்து கேள்விகளும் 12-ஆம் வகுப்பு சிபிஎஸ்சி பாடத்திட்டத்தில் இருந்து மட்டுமே கேள்விகள் கேட்கப்படும். எனவே மாணவர்கள் என்சிஇஆர்டி பாடநூல்களில் அதிக கவனம் செலுத்த வேண்டியதிருக்கும். இந்த நுழைவுத் தேர்வை இந்தி, மராத்தி, குஜராத்தி, தமிழ், தெலுங்கு, கன்னடம், மலையாளம், உருது, பெங்காலி, பஞ்சாபி, அசாமி, ஒடியா உள்ளிட்ட 13 மொழிகளில் தேசியத் தேர்வு முகமை நடத்தும். பல்கலைக்கழக பொது நுழைவுத் தேர்வில் மாணவர்கள் பெறும் மதிப்பெண்களின் அடிப்படையிலேயே மாணவர் சேர்க்கை நடைபெறும். 12ம் வகுப்பு பொதுத் தேர்வில் பெற்ற மதிப்பெண்களுக்கு எந்த மதிப்பும் இந்த நுழைவுத் தேர்வின் போது வழங்கப்படாது.  
நுழைவுத் தேர்வு மூன்று பிரிவுகளைக் கொண்டிருக்கும். முதலாவது மொழிப் பாடம், இரண்டாவது சிறப்புப் பாடங்கள், மூன்றாவது பொது அறிவு மற்றும் பகுத்தறிவு. தவறான பதில்களுக்கு எதிர்மறை மதிப்பெண்கள் கொண்டிருக்கும்.
# மத்தியப் பல்கலைக்கழக பொது நுழைவுத் தேர்வு

## விமர்சனங்கள்

அந்தந்த மாநிலங்களின் பாடத்திட்டங்களில் படித்த மேல்நிலைப்பள்ளி மாணவர்களுக்கு இந்த நுழைவுத் தேர்வால் எப்பயனும் இல்லை என்று கல்வியாளர்கள் கருகின்றனர்.
# மத்தியப் பல்கலைக்கழக பொது நுழைவுத் தேர்வு

## இதனையும் காண்க

- இந்திய மத்தியப் பல்கலைக்கழகங்கள்
- தேசியத் தேர்வு முகமை
# இரண்டாம் பாலினம்

***இரண்டாம் பாலினம்*** *(The Second Sex)* என்பது பிரெஞ்சு இருத்தலியலாளராகிய சோமோன் தெ பொவார் 1949 ஆம் ஆண்டில் எழுதிய நூலாகும். இந்நூலில் நூலாசிரியர் பெண்கள் வராற்று நெடுகிலும் நடத்தப்பட்ட்தைப் பற்றி எழுதியுள்ளார். இவர் 1945 முதல் 1949 வரை 14 மாதங்கள் ஆய்வு செய்து எழுதினார். இந்நூலை *உண்மைகளும் புனைவுகளும்* (*Les faits et les mythes*), *வாழ்வின் பட்டறிவு* (*L'expérience vécue*) என இரண்டு தொகுதிகளாக இவர் *Les Temps modernes* எனும் இதழில் வெளியிட்டார். இது பொவாரின் பரவலாக அறியப்பட்ட இரண்டாம் அலைப் பெண்ணிய மெய்யியல் நூல்களில் சிறந்த ஒன்றாகும். இந்நூல் தான் இரண்டாம் அலைப் பெண்ணியத்தைத் தொடங்கிவைத்தது.
# இரண்டாம் பாலினம்

## நூற்சுருக்கம்

### தொகுதி ஒன்று

பொவார் "பெண் என்றால் என்ன?" என வினவுகிறார்.  
பொவார் சிகுமண்டு பிராயிடு, ஆல்பிரெடு ஆடிலர், பிரெடெரிக் ஏங்கல்சு ஆகியோரின் பார்வைகளை மறுக்கிறார்.  
பொவாரின் பார்வையின்படி பெண்களின் படிமலர்ச்சி இரண்டு காரணிகளால் ஏற்பட்டது. அவற்றில் ஒன்று சமூகப் பொருளாக்கத்தில் (உற்பத்தியில்) பெண்களின் பங்கேற்பு; மற்றது, இனப்பெருக்க அடிமைத் தனத்தில் இருந்தான விடுதலை.  
கிறித்துவம் பற்றி விவாதிக்கையில், செருமானிய மரபைத் தவிர பிற மரபுகளின் குருமார் பெண்களை அடிமைப் படுத்தினர் என வாதிடுகிறார்.
# இரண்டாம் பாலினம்

## ஏற்பும் தாக்கமும்

*இரண்டாம் பாலினம்*முதல் பிரெஞ்சுப் பதிப்புப் படிகள் ஒரு வாரத்துக்குள் 22,000 அள்வுக்கு விற்றன. இந்நூல் அதற்குப் பின்னர், 40 மொழிகளில் மொழிபெயர்க்கப்பட்டது. வாட்டிகான் இந்நூலைத் தடைசெய்த நூற்பட்டியலில் சேர்த்தது. பொவார் 1960 இல் *இரண்டாம் பாலினம்* நூல் "பெண்ணியச் சூழல் இன்றும் கூட, உலகின் அடிப்படைச் சிக்கல்களைத் தேடும் பணியைத் தவிர்க்கிறது" என்பதை விளக்கிய முயற்சியாகும் என வாதிடுகிறார். *இரண்டாம் பாலினம்* நூலின் உளப்பகுப்பாய்வு எதிர்ப்பு, 1963 இல் *பெண்ணியப் பூடகம்(மறைதெறிப்பு)* நூலை இயற்றிய பேட்டி பிரீதான், 1969 இல் *பெண்னிய அரசியல்* எனும் நூலை இயற்றிய கேட் மில்லெத், 1970 இல் *பெண்ணிய திருநங்கை* எனும் நூலை எழுதிய கெர்மைப் கிரீர் போன்ற பின்வந்த பெண்ணியர்கள் அக்கோட்பாட்டை எதிர்க்கும் ஆர்வத்தைக் கிளர்ந்தெழ ஊக்கியது. பெண்ணிய அரசியல் எனும் நூலெழுதிய மில்லெத், அதை எழுதுகையில் நான் பொவாருக்கு எவ்வளவு கடப்பாடுடையேன் என்பதை, இன்னமும் உணரமுடியவில்லை என1989 இல் கூறுகிறார்.
# காய்கறி உற்பத்தி அடிப்படையில் நாடுகளின் பட்டியல்

**காய்கறி உற்பத்தி அடிப்படையில் நாடுகளின் பட்டியல்** (*List of countries by vegetable production*) உணவு மற்றும் வேளாண்மை அமைப்பின் நிறுவன புள்ளிவிவர தரவுத்தளத்தின் அடிப்படையில் 2020 ஆம் ஆண்டு உற்பத்தி செய்யப்பட்ட காய்கறி உற்பத்தி அளவு கோலாக எடுத்துக் கொள்ளப்பட்டு நாடுகள் இங்கு பட்டியலிடப்பட்டுள்ளன. 2020 ஆம் ஆண்டிற்கான மொத்த உலக காய்கறி உற்பத்தி 1,148,446,252 மெட்ரிக் டன்கள் ஆகும்.
1961 ஆம் ஆண்டு உற்பத்தி செய்யப்பட்ட காய்கறிகளின் அளவு 198 மில்லியன் டன்களாக இருந்தது.
# காய்கறி உற்பத்தி அடிப்படையில் நாடுகளின் பட்டியல்

## உலக காய்கறி உற்பத்தி

**'''உலக காய்கறி உற்பத்தி டன்களில்.'''**  
| 1961 | 197,671,814 |
| --- | --- |
| 1962 | 196,715,193 |
| 1963 | 197,456,216 |
| 1964 | 199,990,920 |
| 1965 | 202,754,670 |
| 1966 | 210,055,185 |
| 1967 | 217,391,148 |
| 1968 | 223,144,023 |
| 1969 | 225,787,672 |
| 1970 | 224,755,551 |
| |
| 1971 | 234,107,826 |
| --- | --- |
| 1972 | 232,383,229 |
| 1973 | 245,911,746 |
| 1974 | 253,000,158 |
| 1975 | 258,240,178 |
| 1976 | 259,662,192 |
| 1977 | 271,567,493 |
| 1978 | 287,487,480 |
| 1979 | 292,551,466 |
| 1980 | 290,296,229 |
| |
| 1981 | 304,430,900 |
| --- | --- |
| 1982 | 320,997,192 |
| 1983 | 327,336,913 |
| 1984 | 352,900,356 |
| 1985 | 355,672,363 |
| 1986 | 377,278,383 |
| 1987 | 384,438,108 |
| 1988 | 394,252,404 |
| 1989 | 407,857,861 |
| 1990 | 418,766,676 |
| |
| 1991 | 420,137,589 |
| --- | --- |
| 1992 | 434,676,614 |
| 1993 | 462,473,461 |
| 1994 | 486,468,064 |
| 1995 | 512,780,209 |
| 1996 | 542,738,059 |
| 1997 | 551,844,581 |
| 1998 | 572,757,665 |
| 1999 | 615,205,362 |
| 2000 | 686,643,002 |
| |
| 2001 | 705,280,012 |
| --- | --- |
| 2002 | 727,270,140 |
| 2003 | 758,206,091 |
| 2004 | 768,465,892 |
| 2005 | 789,725,045 |
| 2006 | 820,287,834 |
| 2007 | 855,731,062 |
| 2008 | 889,497,326 |
| 2009 | 915,993,340 |
| 2010 | 938,781,301 |
| |
| 2011 | 974,818,555 |
| --- | --- |
| 2012 | 999,784,428 |
| 2013 | 1,021,617,554 |
| 2014 | 1,056,014,216 |
| 2015 | 1,084,174,676 |
| 2016 | 1,087,828,966 |
| 2017 | 1,109,345,242 |
| 2018 | 1,111,045,830 |
| 2019 | 1,129,672,958 |
| 2020 | 1,148,446,252 |
|}
# நரசிங்கம்பேட்டை நாகசுரம்

**நரசிங்கம்பேட்டை நாகசுரம்** என்பவை தமிழ் நாட்டில் உள்ள நரசிங்கம்பேட்டையில் தயாரிக்கப்படும் நாதசுவரத்தைக் குறிப்பன. இந்திய ஒன்றிய அரசு 2022 ஆண்டு புவிசார் குறியீடாக இதை ஏற்றுக்கொண்டது.
# நரசிங்கம்பேட்டை நாகசுரம்

## வரலாறு

தமிழ்நாட்டின், தஞ்சாவூர் மாவட்டத்தில் 17 ஆம் நூற்றாண்டு முதல் நாகசுவரம் இசைக்கருவி பயன்படுத்தப்பட்டு வருகிறது. 1955 ஆண்டுக்கு முன்பு *பிரதி மத்திமம் சுவரம்* கொண்டு நாகசுவரத்தில் இராகங்கள் வாசிக்கப்பட்டன. 1955இல் நரசிங்கம்பேட்டையைச் சேர்ந்த இரங்கநாத ஆச்சாரி என்ற தச்சுக் கலைஞர் *சுத்த மத்திமம் சுவரம்* என்பதைக் கண்டுபிடித்து, அதற்கேற்ப நாகசுவர கருவியில் மாற்றங்களைச் செய்து உருவாக்கினார். இந்த புதிய இசைக்கருவி இசைக்க எளிதானதாக இருந்தது.  
டி. என். ராஜரத்தினம் பிள்ளை, காருக்குறிச்சி அருணாசலம் போன்ற புகழ்பெற்ற நாகசுவரக் கலைஞர்கள் நரசிங்கம்பேட்டை நாகசுரத்தை வாசித்துள்ளனர்.
# நரசிங்கம்பேட்டை நாகசுரம்

## தயாரிப்பு

நரசிங்கம்பேட்டை நாகசுரமானது ஆச்சா மரங்களைக் கொண்டு செய்யப்படுகிறது. பழைய வீடுகளின் கட்டுமானத்துக்குப் பயன்படுத்தப்பட்ட பழைய மரங்களைக் கொண்டு இது செய்யப்படுகிறது. இரண்டரை அடி நீள மரத்துண்டை வெட்டி, அதை உள்ளே கடைந்து துளையிட்டு, மேலே 12 துளைகளை கவனமுடன் இ்ட்டு செய்யப்படுகிறது. முதலில் குழல் பாகமும், பின்னர் அணசு பாகமும் செய்வர். நரசிங்கம்பேட்டையில் சுமார் 15 குடும்பத்தினர் இதை தயாரிக்கும் தொழிலில் ஈடுபட்டு வருகின்றனர்.
# நரசிங்கம்பேட்டை நாகசுரம்

## புவிசார் குறியீடு

2014ஆம் ஆண்டு சனவரி 31 புவிசார் குறியீடு கேட்டு, தஞ்சாவூர் இசைக்கருவிகள் உற்பத்தி மற்றும் குடிசைத் தொழில் கூட்டுறவு சங்கத்தின் சார்பில் விண்ணப்பிக்கப்பட்டது. பலகட்ட நடவடிக்கைகளுக்குப் பிறகு அதனைஏற்றுக்கொண்டஇந்தியஅரசு 2022ஆண்டில்புவியியல்சார்ந்தகுறியீடு அளித்து அங்கீகரித்தது.
# நரசிங்கம்பேட்டை நாகசுரம்

## இதனையும் காண்க

- புவிசார் குறியீடு பெற்றுள்ள தமிழ்நாடு பொருட்களின் பட்டியல்
# 3,3-பிசு(அசிடோமெத்தில்)ஆக்சிடேன்

**3,3-பிசு(அசிடோமெத்தில்)ஆக்சிடேன்** (*3,3-Bis(azidomethyl)oxetane*) என்பது C<sub>5</sub>H<sub>8</sub>N<sub>6</sub>O<sub>17</sub> என்ற மூலக்கூற்று வாய்ப்பாட்டால் விவரிக்கப்படும் ஓர் ஆக்சிடேனாகும். ஆற்றல்மிக்க உந்துபொருள் ஒட்டிகள் மற்றும் நெகிழியாக்கிகளில் இந்த ஆக்சிடேன் ஒருமம் பயன்படுத்தப்படுகிறது. பாரம்பரிய பலபடிகளை மேம்படுத்துவதற்கும், அவற்றுக்கு ஆற்றல்மிக்க பண்புகளை வழங்குவதற்கும் இது ஓர் இணைபலபடியாகப் பெரும்பாலும் பயன்படுத்தப்படுகிறது.
# இரத்தன் சாசுதிரி

**இரத்தன் சாசுதிரி** (*Ratan Shastri*) என்பவர் பனசுதாலி வித்யாபீடத்தின் நிறுவனர் மற்றும் பெண் கல்வியில் குறிப்பிடத்தக்கச் சேவையாற்றி சாதனைப் படைத்தவர் ஆவார்.  
இவர் 1955-ல் பத்மசிறீ, 1975-ல் பத்ம பூசண், மற்றும் 1990ல் பெண்கள் மற்றும் குழந்தைகளின் மேம்பாடு மற்றும் நலன் துறையில் சிறந்த பங்களிப்பிற்காக ஜம்னாலால் பஜாஜ் விருதைப் பெற்றவர் ஆவார்..  
இவர் 1998-ல் தனது 86 வயதில் இறந்தார்.
# தில்லி மாநகராட்சி

யில் இருந்த தெற்கு தில்லி மாநகராட்சி, வடக்கு தில்லி மாநகராட்சி, கிழக்கு தில்லி மாநகராட்சி, புது தில்லி மாநகராட்சி மன்றம் மற்றும் தில்லி பாசறை மன்றம் என 5 உள்ளாட்சி அமைப்புகளின் வரைபடம்]]  
**தில்லி மாநகராட்சி**, தற்போது தில்லி உள்ளாட்சியை நிர்வகிக்கும் தெற்கு தில்லி மாநகராட்சி, வடக்கு தில்லி மாநகராட்சி மற்றும் கிழக்கு தில்லி மாநகராட்சி, புது தில்லி மாநகராட்சி மன்றம் மற்றும் தில்லி பாசறை மன்றம் ஆகிய ஐந்து உள்ளாட்சி அமைப்புகளை ஒன்றிணைக்க,, தில்லி மாநகராட்சியை நிறுவ, தில்லி மாநகராட்சி (திருத்தம்) சட்டம், 2022, முன்மொழிவை நாடாளுமன்றத்தில் அறிமுகம் செய்ய, இந்திய அமைச்சரவை 22 மார்ச் 2022 அன்று ஒப்புதல் வழங்கியுள்ளது. நடப்பு நாடாளுமன்ற பட்ஜெட் கூட்டத்தொடரில் இதற்கான சட்ட முன்மொழிவை நாடாளுமன்றத்தின் இரு அவைகளில் அறிமுகப்படுத்தப்படுகிறது. ஒருங்கிணைந்த தில்லி மாநகராட்சி 22 மே 2022 அன்று நிறுவப்பட்டது.2022 தில்லி மாநகராட்சி தேர்தல் 4 டிசம்பர் 2022 அன்று நடைபெறுகிறது.  
இதற்கான *தில்லி மாநகராட்சி (திருத்தம்) சட்டம் 2022* (Delhi Municipal Corporation (Amendment) Bill, 2022) முன்மொழிவை உள்துறை அமைச்சர் அமித் சா நாடாளுமன்றத்தின் மக்களவையில் 30 மார்ச் 2022 அன்று அறிமுகப்படுத்தினார். குரல் வாக்கெடுப்பின் மூலம் மக்களவையில் இச்சட்ட முன்மொழிவு பெரும்பான்மையான உறுப்பினர்களால் ஏற்கப்பட்டது. 5 ஏப்ரல் 2022 அன்று உள்துறை அமைச்சர் அமித் சா இச்சட்ட மொழிவை மாநிலங்களவையில் அறிமுகப்படுத்தினார்.  
மீண்டும் தில்லி நகராட்சியை மீண்டும் நிறுவ இருப்பதால், ஏற்கனவே உள்ள வடக்கு தில்லி மாநகராட்சி 104 வார்டுகளையும், தெற்கு தில்லி மாநகராட்சி 104 வார்டுகளையும் மற்றும் கிழக்கு தில்லி மாநகராட்சி 64 வார்டுகளையும் கொண்டிருப்பதை, தில்லி மாநகராட்சியாக நிறுவிய பிறகு 250 வார்டுகளாகக் குறைக்கப்படுகிறது.
# தில்லி மாநகராட்சி

## துவக்கம்

22 மே 2022 அன்று தெற்கு தில்லி மாநகராட்சி, வடக்கு தில்லி மாநகராட்சி மற்றும் கிழக்கு தில்லி மாநகராட்சிகள் ஒன்றாக இணைக்கப்பட்டு தில்லி மாநகராட்சி செயல்படத்துவங்கும் என அறிவிக்கப்பட்டுள்ளது.
# தில்லி மாநகராட்சி

## வரலாறு

உள்ளாட்சி நிர்வாக வசதிக்காக 13 சனவரி 2012 அன்று முந்தைய தில்லி மாநகராட்சியை தெற்கு தில்லி மாநகராட்சி, வடக்கு தில்லி மாநகராட்சி மற்றும் கிழக்கு தில்லி மாநகராட்சி என மூன்றாகப் பிரிக்கப்பட்டது.
# தில்லி மாநகராட்சி

## முதல் தேர்தல்

தில்லி மாநகராட்சியின் 250 வார்டு உறுப்பினர்களை தேர்வு செய்வதற்கான 2022 தில்லி மாநகராட்சி தேர்தல் 4 டிசம்பர் 2022 அன்று நடைபெறுகிறது. வாக்கு எண்ணிக்கை 7 டிசம்பர் 2022 அன்று நடைபெறுகிறது.
# தில்லி மாநகராட்சி

## இதனையும் காண்க

- 2022 தில்லி மாநகராட்சி தேர்தல்
- தெற்கு தில்லி மாநகராட்சி
- வடக்கு தில்லி மாநகராட்சி
- கிழக்கு தில்லி மாநகராட்சி
- புது தில்லி மாநகராட்சி மன்றம்
- தில்லி பாசறை மன்றம்
# 1969 தென்கிழக்கு ஆசியத் தீபகற்ப விளையாட்டுகள்

**1969 தென்கிழக்கு ஆசியத் தீபகற்ப விளையாட்டுகள்,** (மலாய்: *Sukan Semenanjung Asia Tenggara 1969*; ஆங்கிலம்: *1969 Southeast Asian Peninsular Games*) என்பது 5-ஆவது தென்கிழக்கு ஆசியத் தீபகற்ப விளையாட்டுகள் ஆகும்.  
**சியாப்** விளையாட்டுக் கூட்டமைப்பால் *(SEAP Games Federation)* உருவாக்கப்பட்ட விளையாட்டுப் போட்டி நிகழ்ச்சி. *1969 தென்கிழக்கு ஆசியத் தீபகற்ப விளையாட்டுகள்*, தென்கிழக்கு ஆசிய விளையாட்டு வீரர்களுக்கான பல்வகை விளையாட்டு நிகழ்வின் நான்காவது விளையாட்டு நிகழ்ச்சி ஆகும்.  
1968-இல் வடக்கு வியட்நாமின் தாக்குதல் காரணமாக, வியட்நாம் குடியரசு இந்தப் போடியை நடத்த மறுத்து விட்டது.  
விளையாட்டு விழாவின் பெயரை **தென்கிழக்கு ஆசிய விளையாட்டுப் போட்டிகள்** என்று மாற்றுவதற்குச் சிங்கப்பூர் பரிந்துரைத்தது.  
விரிவாக்கம் செய்யப்படும் கூட்டமைப்பில் பிலிப்பைன்ஸ் மற்றும் இந்தோனேசியாவைச் சேர்ப்பதால் நிதிச் சிக்கல்களைத் தணிக்கலாம்; விளையாட்டுகளின் போட்டித் தரங்கள் உயரலாம் என்றும் கருத்துரைக்கப் பட்டது.  
இந்த 5-வது போட்டியை நடத்திய பிறகு, நிதிப் பிரச்சினைகளினால் அடுத்தடுத்த விளையாட்டுகளை நடத்துவதற்கு பர்மா தயக்கம் காட்டியது.  
மியான்மர், யங்கோன் நகரில் 1969 டிசம்பர் 6-ஆம் தேதி முதல் டிசம்பர் 13-ஆம் தேதி வரை, 15 விளையாட்டுகளுடன் நடைபெற்றது.  
யங்கோன் போக்யோக் ஆங் சான் அரங்கத்தில் *(Bogyoke Aung San Stadium)* பர்மாவின் பிரதமர் நீ வின் *(Ne Win)*, இந்த விளையாட்டு நிகழ்வைத் திறந்து வைத்தார். இறுதிப் பதக்கப் பட்டியலில் மியான்மர், தாய்லாந்து; சிங்கப்பூர்; ஆகிய நாடுகள் முன்னிலை வகித்தன.
# 1969 தென்கிழக்கு ஆசியத் தீபகற்ப விளையாட்டுகள்

## விளையாட்டுகள்

### பங்கேற்பு நாடுகள்

- <small>(புரவலர்)</small>
-
-
-
-
-
# 1969 தென்கிழக்கு ஆசியத் தீபகற்ப விளையாட்டுகள்

## விளையாட்டுகள்

### விளையாட்டு

- நீச்சல்
- தடகளம்
- இறகுப்பந்தாட்டம்
- கூடைப்பந்து
- குத்துச்சண்டை
- மிதிவண்டி ஓட்டப்பந்தயம்
- கால்பந்து
- கலைநய சீருடல் பயிற்சிகள்
- ஜுடோ
- குறி பார்த்துச் சுடுதல்
- படகோட்டம்
- மேசைப்பந்தாட்டம்
- டென்னிசு
- கைப்பந்தாட்டம்
- பாரம் தூக்குதல்
# 1969 தென்கிழக்கு ஆசியத் தீபகற்ப விளையாட்டுகள்

## விளையாட்டுகள்

### பதக்க அட்டவணை

| 2 | align= | 32 | 32 | 45 | 109 |  |
| --- | --- | --- | --- | --- | --- | --- |
| 3 | align= | 31 | 39 | 23 | 93 |  |
| 4 | align= | 16 | 24 | 39 | 79 |  |
| 5 | align= | 9 | 5 | 8 | 22 |  |
| 6 | align= | 0 | 0 | 3 | 3 | } |
# கொரிந்து வளைகுடா

**கொரிந்து வளைகுடா** அல்லது **கொரிந்திய வளைகுடா** (*Gulf of Corinth* அல்லது *the Corinthian Gulf* , *Korinthiakόs Kόlpos*, Greek pronunciation:[korinθʝaˈkos ˈkolpos] ) என்பது அயோனியன் கடலின் ஆழமான நீர் உள்வாய் ஆகும். இது பெலோபொன்னீசியாவை மேற்கு கிரேக்கத்திலிருந்து பிரிக்கிறது. இது கிழக்கில் கொரிந்தின் பூசந்தியால் சூழப்பட்டுள்ளது, இதில் கொரிந்து கால்வாயும் அடங்கும். மேலும் இதன் மேற்கில் ரியான் ஜலசந்தியால் இது குறுகிய பட்ராஸ் வளைகுடாவாக ( அயோனியன் கடலின் ஒரு பகுதி) விரிவடைகிறது. ரியோ-ஆண்டிரியோ பாலம் 2004 முதல் இதன் குறுகிய பகுதியைக் கடக்க பயன்படுத்தப்படுகிறது. இந்த வளைகுடாவானது பெரிய நிர்வாகப் பிரிவுகளை (பிராந்திய அலகுகள்) எல்லையாக கொண்டு உள்ளது: வடக்கில் ஏட்டோலியா-அகார்னானியா, போசிஸ், வடகிழக்கில் போயோட்டியா, கிழக்கில் அட்டிகா, தென்கிழக்கு மற்றும் தெற்கில் கொரிந்தியா, தென்மேற்கில் அக்கேயா ஆகிய பிராந்தியங்கள் உள்ளன.  
இடைக்காலத்தில், இந்த வளைகுடாவானது **லெபாண்டோ வளைகுடா** ( நவ்ப்பக்டசின் இத்தாலிய வடிவம்) என்று அறியப்பட்டது.  
கிரேக்க வணிகத் துறைமுகமான பேரேயஸ் மேற்கு மத்தியதரைக் கடல் மற்றும் எர்மிசர் துறைமுகங்களுக்கு இடையேயான கப்பல் பாதைகள் இந்த வளைகுடாவில் செல்கின்றன.
# கொரிந்து வளைகுடா

## புவியியல்

அனடோலியன் புவித் தட்டு மேற்கு நோக்கி நகர்வதால் டெக்டோனிக் பிளவு விரிவடைவதால் வளைகுடா உருவானது, மேலும் ஆண்டுக்கு ஆக விரிவடைகிறது. சுற்றியுள்ள உரசு முனைகளால் 6.5 ரிக்டர் அளவு வரை நிலநடுக்கம் உருவாக வாய்ப்பு உள்ளது. இருப்பினும் அவை ஒப்பீட்டளவில் அரிதாகவே நிகழக்கூடியவை. 1995 சூன் 15, 1995 அன்று ஏஜியோன் நகருக்கு அருகில் 6.2 ரிக்டர் அளவில் நிலநடுக்கம் ஏற்பட்டது.
# கொரிந்து வளைகுடா

## இயற்கை

துடுப்பு திமிங்கலங்கள் அல்லது ஓங்கில்கள் போன்ற கடற்பாலூட்டிகள் எப்போதாவது கொரிந்தியன் வளைகுடாவிற்குள் நுழைவதாக அறியப்படுகிறது.
# கொரிந்து வளைகுடா

## வளைகுடாக்கள் மற்றும் விரிகுடாக்கள்

- அல்கியோனைட்ஸ் வளைகுடா, கிழக்கு
- கிறிஸ்ஸேயன் வளைகுடா ( கிரிஸ்ஸா வளைகுடா), வடக்கு
- ஆன்டிகிரா விரிகுடா, வடக்கு
- டோம்ப்ரைனா (டோம்வ்ரெனா), வடக்கு
- ரியான் ஜலசந்தி, மேற்கு
# கொரிந்து வளைகுடா

## தீவுகள்

- டிரிசோனியா (மக்கள் வசிக்கும் ஒரே தீவு), அல்கியோனைட்ஸ் தீவுகள் (தீவுக் கூட்டம்), ஆம்பெலோஸ் (தீவு), ஃபோனியாஸ் (தீவு), பிரசௌதி (தீவு)
# கொரிந்து வளைகுடா

## பாலங்கள்

- ரியோ-ஆண்டிரியோ பாலம்
# கொரிந்து வளைகுடா

## நகரங்கள் மற்றும் ஊர்கள்

வளைகுடாவிற்கு அடுத்ததாக அமைந்துள்ள முக்கிய ஊர்கள் மற்றும் நகரங்கள், வடமேற்கில் இருந்து கடிகார திசையில் இருந்து, பிராந்திய அலகு வாரியாக தொகுக்கப்பட்டுள்ளது:  
- ஏட்டோலியா-அகார்னானியா : ஆன்டிரியோ, நவ்ப்பாக்ட்டஸ்
- ஃபோசிஸ் : கேலக்ஸிடி, இடியா, கிர்ரா
- போயோட்டியா : ஆன்டிகிரா, பராலியா டிஸ்டோமோ
- மேற்கு அட்டிகா
- கொரிந்தியா : லூட்ராகி, கொரிந்த், அசோஸ், வ்ரச்சதி, வேலோ, கியாடோ, கேடோ டிமினியோ , சைலோகாஸ்ட்ரோ
- அக்கீயா : ஐகீரா, டியாகோப்டோ, ஏஜியோ, ரோடோடாஃப்னி, அஜியோஸ் வாசிலியோஸ், அக்தையோ
# கொரிந்து வளைகுடா

## கலக்கும் ஆறுகள்

அனைத்து துணை ஆறுகளும் மேற்கிலிருந்து கிழக்காக பட்டியலிடப்பட்டுள்ளன.
# கொரிந்து வளைகுடா

## கலக்கும் ஆறுகள்

### வடக்கு

- மோர்னோஸ்
- பிலிசுடோசின்
# கொரிந்து வளைகுடா

## கலக்கும் ஆறுகள்

### தெற்கு

- செலெம்னோஸ்
- வோலினாயோஸ்
- ஃபோனிகாஸ்
- செலினௌண்டாஸ்
- வௌரைகோஸ்
- கிராதிஸ்
- கிரியோஸ்
- சகோலிட்டிகோஸ்
- ஃபோனிசா
- சித்தாஸ்
- எலிசோனாஸ்
- அசோபோஸ்
# அ. சண்முகம்

**அ. சண்முகம்** (*A.Shanmugam*) என்பவர் இந்திய அரசியல்வாதி மற்றும் தமிழகச் சட்டமன்ற முன்னாள் உறுப்பினரும் ஆவார். இவர் கோயம்புத்தூர் மாவட்டம் எட்டிமடை பகுதியினைச் சார்ந்தவர். பிச்சானூர் அரசு மேனிலைப் பள்ளியில் பள்ளிக்கல்வியினை பயின்றுள்ள சண்முகம் அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர் 2016 தமிழ்நாடு சட்டமன்றத் தேர்தலில் கிணத்துக்கடவு சட்டமன்றத் தொகுதி அதிமுக வேட்பாளராகப் போட்டியிட்டு வெற்றிபெற்று சட்டமன்ற உறுப்பினராக ஆனார்.
# கடோலினியம்(III) ஐதராக்சைடு

| Name =
| IUPACName =
| PIN =
| SystematicName = கண்டோலினியம் மூவைதராக்சைடு
| OtherNames =
| data page pagename =  
| ImageFile = Gadolinium(III) hydroxide.png
| ImageSize =
| ImageAlt =
| ImageName =
| ImageCaption =
| ImageFile1 =
| ImageSize1 =
| ImageAlt1 =
| ImageName1 =
| ImageCaption1 =
| ImageFile2 =
| ImageSize2 =
| ImageAlt2 =
| ImageName2 =
| ImageCaption2 =
| ImageFile3 =
| ImageSize3 =
| ImageAlt3 =
| ImageName3 =
| ImageFileL1 =
| ImageSizeL1 =
| ImageAltL1 =
| ImageNameL1 =
| ImageFileR1 =
| ImageSizeR1 =
| ImageAltR1 =
| ImageNameR1 =
| ImageFileL2 =
| ImageSizeL2 =
| ImageAltL2 =
| ImageNameL2 =
| ImageFileR2 =
| ImageSizeR2 =
| ImageAltR2 =
| ImageNameR2 =  
| Section1 =
| Section2 =
| Section3 =
# ஈ. இராமர்

**ஈ. இராமர்** (*E. Ramar*)(பிறப்பு 20 செப்டம்பர் 1950) என்பவர் ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 2016 ஆம் ஆண்டு நடந்த தமிழ்நாடு சட்டமன்றத் தேர்தலில், குளித்தலை தொகுதியிலிருந்து, தமிழ்நாடு சட்டமன்றத்திற்கு உறுப்பினராகத் தேர்ந்தெடுக்கப்பட்டார். இவர் திராவிட முன்னேற்றக் கழகத்தின் சார்பாக போட்டியிட்ட வேட்பாளர் ஆவார்.
# இரா. மாணிக்கம் (திமுக)

::இதே பெயரைக் கொண்ட மலேசிய எழுத்தாளரைப் பற்றி அறிய, இரா. மாணிக்கம் என்ற பக்கத்தைப் பார்க்கவும்.
**இரா. மாணிக்கம்** (*R. Manickam*) என்பவர் ஓர் இந்திய அரசியல்வாதியும், தமிழகத்தின் சட்டமன்ற உறுப்பினரும் ஆவார். இவர் 2021ஆம் ஆண்டு தமிழ்நாடு சட்டமன்றத் தேர்தலில், குளித்தலை சட்டமன்றத் தொகுதியிலிருந்து, தமிழ்நாடு சட்டமன்றத்திற்கு உறுப்பினராகத் தேர்ந்தெடுக்கப்பட்டார். இவர் திராவிட முன்னேற்றக் கழகத்தின் சார்பாகப் போட்டியிட்ட வேட்பாளர் ஆவார். முன்னதாக இதே தொகுதியிலிருந்து 2006ஆம் ஆண்டு நடைபெற்ற சட்டமன்றத் தேர்தலிலும் திமுகவின் வேட்பாளராகப் போட்டியிட்டு வெற்றி பெற்று சட்டமன்ற உறுப்பினராகப் பணியாற்றியுள்ளார்.
# சரோனிக் வளைகுடா

**சரோனிக் வளைகுடா** (*Saronic Gulf*, கிரேக்கம் : Σαρωνικός κόλπος, *Saronikós kólpos* ) அல்லது **ஏஜினா வளைகுடா** என்பது கிரேக்கதில், அட்டிகா மற்றும் ஆர்கோலிஸ் தீபகற்பங்களுக்கு இடையே உள்ள ஒரு வளைகுடா ஆகும். இது ஏஜியன் கடலின் ஒரு பகுதியாகும். இது கொரிந்தின் பூசந்தியின் கிழக்குப் பகுதியை வரையறுக்கிறது, மேலும் இது கொரிந்து கால்வாயின் கிழக்கு முனையாகும். வளைகுடாவில் உள்ள சரோனிக் தீவுகள் கிரேக்கத்தின் வரலாற்றில் ஒரு முக்கிய இடத்தைப் பெற்றவை. வளைகுடாவில் உள்ள மிகப்பெரிய தீவான, சலாமிஸ் தீவின் பெயரில், கிரேக்க பாரசீகப் போர்களில் குறிப்பிடத்தக்க கடற்படைப் போரான சலாமிஸ் போர் அழைக்கப்படுகிறது. மெகாரா வளைகுடா சரோனிக் வளைகுடாவின் வடக்கு முனையாக உள்ளது.
# சரோனிக் வளைகுடா

## சொற்பிறப்பியல்

இந்த வளைகுடாவின் பெயரானது பிசிஃபே ஏரியில் (நவீன பிசிஃப்டா) மூழ்கிய தொன்மவியல் மன்னர் சரோனிடமிருந்து வந்தது.
# சரோனிக் வளைகுடா

## வரலாறு

சலாமிஸ் போரானது, நவீன கால பைரேயசின் மேற்கில், சரோனிக் வளைகுடாவில் நடந்தது. சலாமிஸ் தீவில் நடந்த இந்த கடற்படைப் போரில் ஏதெனியர்கள் செர்கசை தோற்கடித்தனர், நவீன ஐரோப்பிய கலாச்சாரத்தின் தொட்டிலாக ஐகாலியோ உறுதிசெய்யப்பட்டது.  
பழங்காலத் துறைமுகமான சென்கிரே இங்குதான் இருந்தது.
# சரோனிக் வளைகுடா

## நிலவியல்

வளைகுடாவில் ஏஜினா, சலாமிஸ், போரோஸ் தீவுகளுடன் சிறிய தீவுகளான பட்ரோக்லோஸ் மற்றும் ஃப்ளீவ்ஸ் ஆகியவை உள்ளன. பிரேயஸ் துறைமுகம், வளைகுடாவின் வடகிழக்கு விளிம்பில் அமைந்துள்ளது. முன்னர் பயன்பாட்டில் இருந்த எலினிகான் சர்வதேச விமான நிலையத்தின் தளம் இதன் வடகிழக்கில் உள்ளது.  
வளைகுடாவில் போரோஸ் முதல் எபிடாரஸ் வரையிலும், கலாடாகி முதல் கினெட்டா வரையிலும், மெகாராவிலிருந்து எலியூசிஸ் வரையிலும், பிரேயஸிலிருந்து அனாவிஸஸ் வரையிலும் கடற்கரைகள் வரிசையாக அமைந்துள்ளன. ஏதென்சின் நகர்ப்புற பகுதியை இந்த வளைகுடாவின் வடக்கு மற்றும் கிழக்கு கடற்கரைகள் சூழ்ந்துள்ளன.  
இந்த வளைகுடாவில் பலேரோன் விரிகுடா, வடக்கே எலெஃப்சினா விரிகுடா, வடமேற்கில் கெக்ரிஸ் விரிகுடா கிழக்கில் சோஃபிகோ விரிகுடா ஆகிய விரிகுடாக்கள் உள்ளன.  
மெத்தனாவின் எரிமலை தென்மேற்கில் கிரோமியோனியாவுடன் கொரிந்த், ஏஜினா மற்றும் போரோஸின் பூசந்தியில் அமைந்துள்ளது. மெத்தனா மிகவும் இளம் எரிமலை மையமாகவும் உள்ளது. மேலும் மிலோஸ் தீவு, சாண்டோரினி தீவு, நிசிரோஸ் தீவு ஆகியவற்றை உள்ளடக்கிய செயல்பாட்டில் உள்ள எரிமலைகளின் சைக்லாடிக் வளைவின் வடமேற்கு முனையாக உள்ளன. மெத்தனாவில் உள்ள ஒரு நீர்மருத்துவமுறை சார்ந்த மருத்துவ நிறுவனம், அப்பகுதியில் வெளிப்பட்டுவரும் சூடான கந்தக நீரை பயன்படுத்துகிறது. மிக சமீபத்திய எரிமலை வெடிப்பு என்பது 17 ஆம் நூற்றாண்டில் மெத்தனாவுக்கு வடக்கே கடலுக்கு அடியில் வெடித்தது.  
வளைகுடாவில் கொரிந்தின் கிழக்கே மற்றும் அஜியோ தியோடோரோய், எலியூசிஸ், அஸ்ப்ரோபிர்கோஸ், ஸ்கரமங்காஸ் மற்றும் கெரட்சினிக்கு மேற்கே உள்ள வளைகுடாவின் வடக்குப் பகுதியைச் சுற்றி பொட்ரோல் சுத்திகரிப்பு நிலையங்கள் உள்ளன. இந்த சுத்திகரிப்பு நிலையங்களில் கிரேக்கத்துக்கான பெரும்பகுயான சுத்திகரிக்கப்பட்ட பெட்ரோலிய பொருட்களை உற்பத்தி செய்கின்றன. மேலும் அவற்றில் பெரும்பகுதி ஏற்றுமதி செய்யப்படுகிறது. சுத்திகரிப்பு நிலையங்கள் உள்ளதால் பிரேயஸ், மற்றும் கால்வாயில் வணிக ரீதியான கப்பல் போக்குவரத்து போன்றவை வளைகுடாவை வணிக ரீதியான கப்பல் போக்குவரத்துடன் மிகவும் பரபரப்பான பகுதியாக ஆக்குகின்றன.  
குறிப்பாக வடமேற்கு பகுதியில் பிளவுக்கோடு ஆதிக்கம் செலுத்துகின்றன.
# சரோனிக் வளைகுடா

## படகோட்டம்

சரோனிக் வளைகுடாவில் பாய்மரக் கப்பல் பயணம் பிரபலமாக உள்ளது.  
வளைகுடா குறிப்பிடத்தக்க இரண்டு தொல்லியல் தளங்களைக் கொண்டுள்ளது: எபிடாரஸில் உள்ள பழங்கால அரங்கம் மற்றும் அருகிலுள்ள அஸ்க்லெபியோன் மற்றும் ஏஜினாவில் உள்ள அஃபாயா கோயில் ஆகியவை ஆகும்.
# சரோனிக் வளைகுடா

## மற்றவை

சரோனிக் வளைகுடா ஏஜியன் கடலில் குறுகிய மூக்கு சாதாரண ஓங்கில்கள கூடும் பகுதிகளில் ஒன்றாகும். அண்மைய காலங்களில், சுற்றுச்சூழல் நிலைமைகளை மேம்படுத்துவதன் காரணமாக துடுப்பு திமிங்கலங்கள் போன்ற பெரிய திமிங்கலங்கள் வளைகுடாவில் காணப்படுகின்றன.
# போக்யோக் ஆங் சான் அரங்கம்

**போக்யோக் ஆங் சான் அரங்கம்** அல்லது **ஆங் சான் அரங்கம்** (ஆங்கிலம்: *Bogyoke Aung San Stadium*) என்பது மியன்மார், யங்கோன் நகரத்தில் அமைந்துள்ள ஒரு பல்நோக்கு அரங்கமாகும்.
# போக்யோக் ஆங் சான் அரங்கம்

## மேலோட்டம்

போக்யோக் *(Bogyoke)* என்றால் பர்மிய மொழியில் *தளபதி* என்று பொருள். 1953-ஆம் ஆண்டு மியான்மர், சுதந்திரம் அடைந்ததும், பர்மாவின் தந்தையார் எனும் புகழப்படும் தளபதி ஆங் சான் *(Aung San)* என்பவரின் பெயர் அந்த அரங்கத்திற்குச் சூட்டப்பட்டது.  
40,000 இருக்கைகள் கொண்ட அரங்கம். 1980-ஆம் ஆண்டுகளின் நடுப்பகுதி வரை மியான்மரின் மிகப் பெரிய மைதானமாகவும்; தேசிய மைதானமாகவும் விளங்கியது. அரங்கத்தின் நுழைவாயிலில் தளபதி ஆங் சான் மற்றும் அவரின் மகள் ஆங் சான் சூ கியின் உருவப் படங்கள் இடம்பெற்று உள்ளன.
# போக்யோக் ஆங் சான் அரங்கம்

## மேலோட்டம்

### தென்கிழக்கு ஆசிய தீபகற்ப விளையாட்டுப் போட்டிகள்

இந்த அரங்கம் 1961; 1969; தென்கிழக்கு ஆசிய தீபகற்ப விளையாட்டுப் போட்டிகளுக்கு முக்கியத் தளமாக விளங்கியது.  
தற்சமயம் இந்த அரங்கத்திற்குப் பழைய மவுசு இல்லை. அனைத்துலக அளவிலான போட்டிகள் நடைபெறுவது இல்லை. மியான்மர் தேசிய கால்பந்து போட்டிகளுக்கு மட்டும் அடிக்கடி பயன்படுத்தப் படுகிறது.
# போக்யோக் ஆங் சான் அரங்கம்

## மேலோட்டம்

### ஆங் சான் தேசிய உள்விளையாட்டு அரங்கம்

போக்யோக் ஆங் சான் அரங்கத்திற்கு அருகில் ஆங் சான் தேசிய உள்விளையாட்டு அரங்கம் *(Aung San National Indoor Stadium)* அமைந்துள்ளது. இந்த அரங்கம் உள்ளரங்க விளையாட்டுப் போட்டிகளுக்குப் பயன்படுத்தப் படுகிறது.
# எகிப்திய தேசிய வேளாண் நூலகம்

**எகிப்திய தேசிய வேளாண் நூலகம்** (*Egyptian National Agricultural Library*) 1996 ஆம் ஆண்டு நிறுவப்பட்டது. இவ்வகையில் நிறுவப்பட்ட அமெரிக்க தேசிய நூலகங்கள் நான்கில் இதுவும் ஒன்றாகும். பெல்ட்சுவில்லே, மேரிலாந்து, வாசிங்டன், டி.சி ஆகிய இடங்களில் மற்ற மூன்று நூலகங்கள் உள்ளன. இந்நூலகம் உலகின் மிக விரிவான விவசாயம் மற்றும் தொடர்புடைய அறிவியல் தரவுகளை வழங்குகிறது. எகிப்தின் கிசா நகரத்திலுள்ள புனித தோக்கி பகுதியிலுள்ள நில மேம்பாட்டுக் கட்டிடத்தின் முதல் இரண்டு தளங்களில் எகிப்திய தேசிய வேளாண் நூலகம் அமைந்துள்ளது.[5] 6,200 சதுர மீட்டர் பரப்பளவில் நூலகம் அமைந்துள்ளது. இங்கு 300 பேர் அமர முடியும். அனைத்து அமெரிக்க விவசாயத் துறை கள நூலகங்களும், தேசிய மாநில நில-மானிய வலையமைப்பும் எகிப்திய தேசிய வேளாண் நூலகத்துடன் வலைப்பின்னல் இணைப்பில் உள்ளன. 1995 ஆம் ஆண்டு தேசிய வேளாண்மை நூலகத்தின் ஆதரவுடன் 1930 ஆம் ஆண்டு எகிப்தின் பறவைகள் குறித்த வட்டு ஒன்றை இந்நூலகம் தயாரித்தது. இந்த 2 தொகுதி 700 பக்க வேலை தேசிய வேளாண் உரை எண்ணிம இலக்கமாக்கல் திட்டம் வெளியிடப்பட்டது.
# இரண்டாம் பிரவரசேனன்

**இரண்டாம் பிரவரசேனன்** ( *Pravarasena* II ) ( ஆட்சி சுமார்420–455 பொ.ச.) வாகாடக வம்சத்தின் நந்திவர்தன-பிரவரபுர கிளையின் ஆட்சியாளர் ஆவார். இவர் இரண்டாம் ருத்ரசேனருக்கும் குப்தப் பேரரசர் இரண்டாம் சந்திரகுப்தரின் மகள் பிரபாவதிகுப்தாவிற்கும் மகனாவார். இவர் தனது சகோதரர் தாமோதரசேனனுக்குப் பிறகு அரியணை ஏறினார். பிரவரசேனனின் ஆட்சி பெரும்பாலும் அமைதியானதாகவும் வளமானதாகவும் இருந்ததாகத் தெரிகிறது. மேலும் மத அனுசரணையின் மலர்ச்சிக்காகவும் குறிப்பிடப்பட்டுள்ளது.
# இரண்டாம் பிரவரசேனன்

## ஆட்சியின் கண்ணோட்டம்

வாகாடகக் கல்வெட்டுகளில் அதிக எண்ணிக்கையிலானவை பிரவரசேனனின் ஆட்சியைச் சேர்ந்தவை. இவரது ஆரம்பகாலச் சாசனங்கள் பழைய வாகாடகா தலைநகர் நந்திவர்தனத்தில் இருந்து வழங்கப்பட்டன. ஆனால் பிற்காலச் சாசனங்கள் பிரவரபுரம் என்ற நகரத்தில் இருந்து வெளியிடப்பட்டன. இது வெளிப்படையாக அவரது பெயரால் நிறுவப்பட்டது. முந்தைய வரலாற்றாசிரியர்கள் வடகிழக்கு மகாராட்டிராவின் வார்தா மாவட்டத்திலுள்ள பௌனருடன் பிரவரபுரத்தை அடையாளம் காண முனைந்தனர். ஆனால் மிக சமீபத்திய தொல்பொருள் கண்டுபிடிப்புகள் நாக்பூர் மாவட்டத்தில் மன்சார் அருகே காணப்படும் ஒரு விரிவான குடியேற்றத்துடன் இந்த இடத்தை அடையாளம் காண வேண்டும் என்று உறுதியாகக் கூறுகின்றன. பிரவரசேனனின் பல சாசனங்களில் கொடுக்கப்பட்டுள்ள இடப்பெயர்கள், குறைந்தபட்சம், மகாராட்டிராவில் உள்ள வார்தா, நாக்பூர், அமராவதி மற்றும் பண்டாரா (சமீபத்தில் உருவாக்கப்பட்ட கோந்தியா மாவட்டம் உட்பட) ஆகிய நவீன மாவட்டங்களில் இவரது இராச்சியம் பரவியிருந்ததைக் குறிக்கிறது. மத்திய பிரதேசத்தில் உள்ள பேதுல், சிந்த்வாரா மற்றும் பாலாகாட் மாவட்டங்கள் உட்பட.  
வாகாடகா வம்சம் தனது செல்வாக்கையும் பாதுகாப்பையும் தக்க வைத்துக் கொள்ள திருமண உறவுகளில் நுழைந்தது. பிரவரசேனன் தனது மகனான பட்டத்து இளவரசர் நரேந்திரசேனனை அஜ்ஜிதபட்டாரிகா என்ற " குந்தள அரசனின் மகளுக்கு" திருமணம் செய்து வைத்தார். இந்த இளவரசியின் அடையாளம் உறுதியாகத் தெரியவில்லை. ஆனால் அவர் பெரும்பாலும் கதம்ப மன்னன் ககுஸ்தவர்மனின் மகளாகக் கருதப்படுகிறார். அவர் தனது மகள்களை பல முக்கிய அரச குடும்பங்களுக்கு திருமணம் செய்து வைத்ததாக அறியப்படுகிறது. இந்த திருமணம் குந்தளத்தின் பாரம்பரிய எதிரிகளான வத்சகுல்மா கிளையினர் உட்பட வாகாடக ஆதிக்கங்களின் தெற்கு எல்லையை பாதுகாத்தது. பிரவரசேனனின் சொந்த மனைவி அஜ்னகபட்டாரிகா என்ற பெண்மணி ஆவார். அவர் ஒரு புகழ்பெற்ற பரம்பரையில் இருந்து வந்திருக்கலாம் மேலும் ஒருவேளை பட்டத்து இளவரசர் நரேந்திரசேனனின் தாயாகவும் இருக்கலாம். விதிஷாவின் துணை அரசரான கடோத்கசகுப்தா என்ற குப்த இளவரசன், பிரவரசேனனின் சகோதரியாகத் தோன்றும் வகாடக இளவரசியை மணந்தார் என்பதும் அறியப்படுகிறது.  
பிரவரசேனனின் ஆட்சி முழுவதுமாக அமைதியாக இருந்ததாகத் தோன்றுகிறது. ஏனெனில் இவரது சொந்த பதிவுகளோ அல்லது இவரது வாரிசுகளின் பதிவுகளோ மன்னனின் எந்த இராணுவப் போர்களையும் குறிப்பிடவில்லை. இருப்பினும், தனது இருபத்தி மூன்றாம் ஆட்சியாண்டில், பிரவரசேனன் தனது படையுடன் குப்தப் பேரரசின் எல்லைக்குள் நுழைந்ததாகத் தெரிகிறது. நருமதை ஆற்றின் வடக்குக் கரையில் திரிபுரியில் (இன்றைய ஜபல்பூருக்கு அருகில் அமைந்துள்ளது) முகாமிட்டிருந்தபோது இவர் ஒரு கல்வெட்டை வெளியிட்டார்.
# இரண்டாம் பிரவரசேனன்

## நிர்வாகம்

இவரது நிர்வாகம், சேனாபதி பாணியிலான அதிகாரிகளை ஆளுநர்களாக அல்லது ஒரு வகையான "உயர் ஆணையராக" நியமித்தன் மூலம் வாகாடகா சாம்ராஜ்யத்திற்குள் கீழ்படிந்த அரசுகளை மேற்பார்வையிடும் வகையில் சிறப்பிக்கப்பட்டது. சித்திரவர்மன், நமிதாசர், காத்யாயனர் மற்றும் பப்புதேவன் போன்ற பல சேனாபதிகளின் பெயர்கள் கல்வெட்டுகளிலிருந்து அறியப்படுகின்றன. சேனாபதி நமிதாசர் ஆரம்மி-ராச்சியம் எனப்படும் நிர்வாகப் பிரிவின் பொறுப்பாளராக நியமிக்கப்பட்டிருந்தார். அதே நபர் பிரவரசேனனின் "ராஜ்யதிக்ரிதா" அல்லது "முதலமைச்சராக" இருந்ததாகவும் தெரிகிறது.  
வாகாடகா இராச்சியம் உள்ளூர் நிலப்பிரபுத்துவ வம்சங்களால் ஆளப்பட்ட பல சிறிய அதிபர்களைக் கொண்டிருந்தது. இறையாண்மை கொண்ட வாகாடக ஆட்சியாளரின் அனுமதியின்றி நில மானியங்களை வழங்க இந்த நிலப்பிரபுக்களுக்கு அதிகாரம் இல்லை. சத்ருக்னராஜாவின் மகன் கொண்டராஜா என்ற நபர், விதர்பாவிலுள்ள போஜகத-இராச்சியத்தின் ஒரு முக்கியமான நிலப்பிரபுத்துவ ஆட்சியாளராகக் காட்சியளிக்கிறார். வாகாடகா இராச்சியத்தின் வெளிப்புற எல்லையில் உள்ள பழங்குடித் தலைவர்கள் இந்த நேரத்தில் வாகாடகா மாநில கட்டமைப்பில் உள்வாங்கப்பட்டதாகத் தெரிகிறது.
# இரண்டாம் பிரவரசேனன்

## மத மற்றும் கலாச்சார பணிகள்

உள்ள ஒரு பெரிய செங்கல் கோயில், இரண்டாம் பிரவரசேனனால் நிறுவப்பட்ட பிரவரேசுவரர் கோயில் வளாகத்துடன் சில அறிஞர்களால் அடையாளம் காணப்பட்டது.]]
சிலை. தற்போது புது தில்லி தேசிய அருங்காட்சியகத்தில் வைக்கப்பட்டுள்ளது. பக்திமிக்க சைவனாக அறியப்பட்ட இரண்டாம் பிரவரசேனனின் ஆட்சியின் போது இது தயாரிக்கப்பட்டது.]]
வைணவர்களான இவரது பெற்றோரைப் போலல்லாமல், பிரவரசேனன் ஒரு தீவிர சைவராக இருந்துள்ளார். இவர் தனது நீண்ட ஆட்சி முழுவதும் "பரமமகேசுவரர்" என்று அறியப்பட்டார். அதாவது "மகேசுவரன்" அல்லது சிவனின் மீது பக்தி கொண்டவர். வாகாடகர்களின் பழைய மத பாரம்பரியத்திற்கு திரும்பியது, பிரவரசேனன் வைணவ குப்தர்களின் கடுமையான செல்வாக்கின் கீழ் இல்லை என்பதைக் குறிக்கிறது. சிவனின் அருளால் பூமியில் கிருத யுகத்தின் (பொற்காலம்) நிலைமையை ஏற்படுத்தியதாக பிரவரசேனனைப் பற்றி பெருமை பேசப்பட்டது.  
பிரவரசேனன் அடிக்கடி 'சேதுபந்தம்' அல்லது 'ராவணவஹோ' என்ற மகாராட்டிர பிராகிருதக் கவிதையை எழுதிய பெருமைக்குரியவர். இது இலங்கையின் அரக்க-மன்னனான இராவணனுக்கு எதிராக இராமன் செய்த போர்களை விவரிக்கிறது. இருப்பினும், பிரவரசேனன் தனது வைணவத் தாயுடன் நல்ல உறவைக் கொண்டிருந்ததாகத் தோன்றுகிறது. மேலும் இவரது ஆட்சியின் போது வைணவத் தலங்கள் தொடர்ந்து செழித்து வளர்ந்தன. பிரவரசேனன் சிவனை வழிபடுவதற்கு அவனுடைய சொந்த விருப்பத்திற்கு மாறாக மதத்தின் மீது அதிக சமய அணுகுமுறையைக் கொண்டிருந்திருக்கலாம் என்று கூறுகிறது. அந்த நேரத்தில், சைவம் மற்றும் வைணவ பிரிவுகளுடன் தொடர்புடைய பெரிய மதவெறி இல்லை.
# இரண்டாம் பிரவரசேனன்

## இறுதி நாட்களும் வாரிசுகளும்

பிரவரசேனனின் எஞ்சியிருக்கும் கல்வெட்டுகளில் கடைசியாக இவரது முப்பத்தி இரண்டாம் ஆட்சியாண்டில் வெளியிடப்பட்டது. இது பொ.ச.450 களில் இருக்கலாம். 454/55 இல், குமாரகுப்தனின் மரணத்தைத் தொடர்ந்து குப்த வாரிசுரிமை நெருக்கடியின் காரணமாக, வாகாடகா இராச்சியத்தின் வடக்கே உள்ள நிலங்களில் உறுதியற்ற தன்மையும் உட்பூசல்களும் இருந்ததாகத் தெரிகிறது. நருமதையின் வடக்கே உள்ள பகுதியில் தனது அதிகாரத்தை நிலைநிறுத்துவதற்காக பிரவரசேனன் இந்த நேரத்தில் குப்தப் பிரதேசங்களை ஆக்கிரமித்திருக்கலாம் என்றும், அதன்பிறகு விரைவில் இறந்திருக்கலாம் என்றும் பக்கர் கூறுகிறார். பிரவரசேனனின் மரணத்தைத் தொடர்ந்து, வாகாடகா சாம்ராஜ்யத்திலும் வாரிசுப் போராட்டம் வெடித்திருக்கலாம். இறுதியில் பட்டத்து இளவரசர் நரேந்திரசேனன் வெற்றிபெற்று தனது தந்தைக்குப் பிறகு மகாராஜாவாக ஆனார்.
# இம்பாபா பாலம்

**இம்பாபா பாலம்** (*Imbaba Bridge*) எகிப்து நாட்டின் கெய்ரோ நகரத்தில் அமைந்துள்ள ஒரு பெரிய இரயில்வே பாலமாகும். நைல்நதியின் குறுக்கே இப்பாலம் கட்டப்பட்டுள்ளது. அசுவான் அணையிலிருந்து 935 கிலோமீட்டர்கள் (581 மைல்) கீழ்நோக்கி அமைந்துள்ளது. இம்பாபா பாலம் மட்டுமே தற்போது கெய்ரோவில் நைல் நதியின் குறுக்கே உள்ள ஒரே இரயில்வே பாலமாகும். பாலத்தின் முதல் கட்டுமானம் 1891 ஆம் ஆண்டில் கட்டப்பட்டது. கிசா இரயில் நிலையத்தை நோக்கி மேற்கே நைல் நதியைக் கடக்கும் வகையில் இந்த இரயில்வே பாலம் வடிவமைக்கப்பட்டது.
# மன்சார் (இந்தியா)

**மன்சார்** ( *Mansar* ) என்பது இந்திய மாநிலமான மகாராட்டிராவில் நாக்பூர் மாவட்டத்திலுள்ள ராம்டெக் வட்டத்திலுள்ள ஒரு மக்கள் தொகை கணக்கெடுப்பு நகரமாகும். இந்த நகரம் ராம்டெக்கிற்கு மேற்கே 5 கி.மீ. தொலைவிலும் நாக்பூர் நகரத்திலிருந்து 45 கி.மீ. வடகிழக்கேயும் அமைந்துள்ளது.
# மன்சார் (இந்தியா)

## நிலவியல்

மன்சார், இல் அமைந்துள்ளது. இது சராசரியாக 471 மீட்டர்கள் (1545 அடி) உயரத்தில் உள்ளது.
# மன்சார் (இந்தியா)

## வரலாறு

மன்சாரில் உள்ள ஒரு மலையிலிருந்து 1972 ஆம் ஆண்டில், பின்னர் சிவ வாமனராக அடையாளம் காணப்பட்ட ஒரு தெய்வத்தின் உருவம் கண்டுபிடிக்கப்பட்டது, இது உள்ளூரில் "இடிம்பா தெக்ரி" என்று அழைக்கப்படுகிறது. நாக்பூரில் உள்ள *போதிசத்வ நாகார்ஜுன் சமாரக் சம்ஸ்தா வ அனுசந்தன் கேந்திரா* மற்றும் ஜகத் பதி ஜோஷி மற்றும் ஏ.கே. ஷர்மா ஆகியோரின் வழிகாட்டுதலின் கீழ் 1997-98 முதல் மன்சாரின் பழமையான இடங்களில் முக்கியமான அகழ்வாராய்ச்சிகள் மேற்கொள்ளப்பட்டன. மன்சாரில் இதுவரை புத்த மடாலயம், புத்த பெட்டி வடிவத் தூண், சிறிய கோயில்கள், அரண்மனை அமைப்பு ஆகியவற்றைக் கொண்ட வெளிப்படையான செங்கல் கட்டமைப்புகள் என 5 தளங்கள் அகழ்வாராய்ச்சி செய்யப்பட்டுள்ளன. அகழ்வாராய்ச்சியின் போது பல்வேறு கல் படங்களும் வெளிப்பட்டன. இது வாகாடகர்களின் தலைநகரமாக அடையாளம் காணப்பட்டது. இந்த அகழ்வாராய்ச்சிகளின் விளைவாக, பல்வேறு ஆலயங்களும் அரண்மனை வளாகமும் கண்டுபிடிக்கப்பட்டது. இது வாகடக மன்னர் இரண்டாம் பிரவரசேனனின் (5 ஆம் நூற்றாண்டின் முதல் பாதி) தலைநகரான பிரவரபுரம் என அடையாளம் காணப்பட்டது. இந்த அரண்மனையை ஒட்டி, 'இடிம்பா தெக்ரி'யில் , பிரவரேசுவரர் என அடையாளம் காணப்பட்ட ஒரு விரிவான கோயில் வளாகம் கண்டுபிடிக்கப்பட்டுள்ளது. இதன் மேல் தளத்தின் ஒன்றின் அடியில் 3 மீ உயரமுள்ள ஒரு ஆண் மனித உருவம் குனிந்த நிலையில் காணப்பட்டது. அகழ்வாராய்ச்சியில் இந்து தெய்வங்களின் 5 ஆம் நூற்றாண்டின் குறிப்பிடத்தக்க சிற்பங்கள், கலைப்பொருட்கள் மற்றும் சில நாணயங்கள் கண்டுபிடிக்கப்பட்டுள்ளன.  
இந்த இடத்தைச் சுற்றியுள்ள நீர்த்தேக்கம், பழங்கால கருவிகள், மேலும் பிற பொருள்களின் கண்டுபிடிப்புகள் 1600 ஆண்டுகளுக்கு முன்பு ஒரு பெரிய மக்கள் இப்பகுதியில் வாழ்ந்ததை சுட்டிக்காட்டுகின்றன. இந்த கண்டுபிடிப்பு மன்சார் நாட்டின் முதன்மையான தொல்பொருள் தளங்களில் ஒன்றாக மாறியுள்ளது.
# மன்சார் (இந்தியா)

## மக்கள்தொகையியல்

2001, இந்திய மக்கள் தொகைக் கணக்கெடுப்புப்படி, மன்சாரின் மக்கள் தொகை 6458 ஆகும். இதில் ஆண்கள் 50%, பெண்கள் 50% என இருந்தனர். மன்சாரின் சராசரி கல்வியறிவு விகிதம் 69% ஆகும். இது தேசிய சராசரியான 59.5% ஐ விட அதிகமாக உள்ளது: ஆண்களின் கல்வியறிவு 76% மற்றும் பெண்களின் கல்வியறிவு 61% ஆகும். மன்சாரில், 13% மக்கள் 6 வயதுக்குட்பட்டவர்கள்.
# வலிமை

***வலிமை*** (*Valimai*) என்பது 2022 ஆம் ஆண்டு வெளிவந்த இந்திய தமிழ் மொழி அதிரடித் திரைப்படமாகும். இதை இயக்குநர் வினோத் எழுதி இயக்கியிருந்தார். பேவியூ ப்ராஜெக்ட்ஸ் எல்எல்பி நிறுவனத்தின் கீழ் இணை தயாரிப்பாளராகவும் விநியோகஸ்தராகவும் இணைந்து ஜீ ஸ்டுடியோஸுடன் இணைந்து போனி கபூர் தயாரித்துள்ளார். இப்படத்தில் அஜித்குமார், கார்த்திகேயா, ஹூமா குரேசி மற்றும் குர்பானி ஜட்ஜ் ஆகியோர் நடித்துள்ளனர். ஜிப்ரான் படத்தின் இசையமைப்பாளராகவும் யுவன் ஷங்கர் ராஜா பாடல்களுக்கும் இசையமைத்துள்ளார். நீரவ் ஷா ஒளிப்பதிவு செய்ய, விஜய் வேலுக்குட்டி படத்தொகுப்பு செய்துள்ளார்.
# வலிமை

## கதைச் சுருக்கம்

இது ஒரு காவல்துறை அதிகாரியான அர்ஜுனைச் சுற்றி வருகிறது. அவர் கொடூரமான குற்றங்களில் ஈடுபட்டுவரும் சட்டவிரோத இருசக்கர வாகனக் குழுவைக் கண்காணிக்க நியமிக்கப்படுகிறார்.
# வலிமை

## நடிகர்கள்

- இந்தியக் காவல் பணி அதிகாரி அர்ஜுனாக அஜித் குமார்
- நரேனாக கார்த்திகேயா கும்மகொண்டா
- சோபியாவாக ஹூமா குரேசி
- சராவாக குர்பானி ஜட்ஜ்
- அர்ஜுனின் தாயாக சுமித்ரா
- உமாசங்கரி
- குட்டி என்கிற அசோக்காக ராஜ் அய்யப்பன்
- அமித்தாக துருவன்
- தினேஷ் பிரபாகர்
- செல்வா
- பாவெல் நவகீதன்  
மேலும், அர்ஜுனின் மறைந்த தந்தையாக மறைந்த நடிகர் ஜெய்சங்கரின் உருவப்படமும் படத்தில் இடம்பெற்றுள்ளது.
# இரண்டாம் பிஜ்ஜலன்

**இரண்டாம் பிஜ்ஜலன்** ( *Bijjala* II) (1130–1167 CE) மேலைச் சாளுக்கியர்களின் மகாமண்டலேசுவரராக இருந்தார். சாளுக்கிய ஆறாம் விக்ரமாதித்தனின் ஆட்சியாளராக ஆரம்பத்தில் ஆட்சி செய்த தெற்கு காலச்சூரி மன்னர்களில் இவர் மிகவும் பிரபலமானவர். இவர் கர்ஹாடா-4000 மற்றும் தர்தாவடி-1000 மாகாணங்களில் மகாமண்டலேசுவரராக (தலைமை அல்லது ஆளுநர்) ஆட்சி செய்தார்.  
இவர் மேலைச் சாளுக்கிய சாம்ராச்சியத்திற்கு எதிராக கிளர்ச்சி செய்தார். 1157-இல் ஏகாதிபத்திய பட்டங்களை பெற்றார். மேலும் தனது வாரிசுகளுடன் தக்காணப் பீடபூமியில் கால் நூற்றாண்டு காலம் ஆட்சி செய்தார்.
# இரண்டாம் பிஜ்ஜலன்

## பிஜ்ஜலனின் சந்தர்ப்பவாதம்

ஆறாம் விக்ரமாதித்தனின் மரணத்திற்குப் பிறகு, பலவீனமான பேரரசைக் கண்டு, பிஜ்ஜலன் சுதந்திரம் அறிவித்தார். சிக்கலகி கல்வெட்டு பிஜ்ஜலனை 'மகாபுஜபலச்சக்கரவர்த்தி' என்று குறிப்பிடுகிறது. சாளுக்கிய மூன்றாம் தைலப்பனின் காலத்தில், பிஜ்ஜலனின் சுதந்திரத்திற்கான முயற்சிகள் மற்ற நிலப்பிரபுக்களுக்கும் பரவியதாகத் தெரிகிறது. 12 ஆம் நூற்றாண்டின் மத்தியில் சாளுக்கிய ஆட்சியிலிருந்து காக்கத்திய இரண்டாம் புரோலன் விடுபட்டார். கிபி 1162 வாக்கில். பிஜ்ஜலன் சாளுக்கிய தலைநகரான கல்யாணியிலிருந்து மூன்றாம் தலைப்பனை விரட்ட முடிந்தது. இவர் 'ஸ்ரீபிருத்விவல்லபன்,' 'பரமேசுவரர்' போன்ற சாளுக்கிய பட்டங்களை பெற்றார். இவர் தனது தலைநகரை மங்களவாடாவிலிருந்து பசவகல்யாண் என்று அழைக்கப்படும் கல்யாணிக்கு மாற்றினார்.
# இரண்டாம் பிஜ்ஜலன்

## இறப்பு

இவரது ஆட்சி உள்நாட்டிலும் சமூகத்திலும் கொந்தளிப்புடன் இருந்தது. வரலாற்றாசிரியர் முனைவர். பி.பி. தேசாய் கருத்துப்படி, பிஜ்ஜலன் பசவரின் சீடர்களிடம் மிகவும் விரும்பத்தகாதவராகி, அவர்களால் படுகொலை செய்யப்பட்டார். இருப்பினும் இந்த சம்பவத்திற்கு பசவண்ணா தான் காரணமில்லை என்பதை தேசாய் உறுதிப்படுத்துகிறார்.
# குலாம் இரகுமான்

**குலாம் இரகுமான்** (Ghulam Rahman) வங்காள தேச நாட்டில் கப்பல் போக்குவரத்து அமைச்சகத்தின் முன்னாள் அரசாங்க செயலாளராக இருந்தார். வங்காளதேச நுகர்வோர் சங்கத்தின் தலைவராக உள்ளார். ஊழல் எதிர்ப்பு ஆணையம் மற்றும் வங்காள தேச எரிசக்தி ஒழுங்குமுறை ஆணையத்தின் முன்னாள் தலைவராகவும் இருந்தார்.
# குலாம் இரகுமான்

## தொழில்

இரகுமான் 1960 ஆம் ஆண்டில் டாக்கா பல்கலைக்கழகத்தில் பொருளாதாரம் கற்பித்தார். பின்னர் இவர் பாக்கித்தானின் மத்திய உயர் சேவைகளில் சேர்ந்தார்.  
2004 ஆம் ஆண்டில் கப்பல் துறை அமைச்சகத்தின் செயலாளராக இருந்து இரகுமான் ஓய்வு பெற்றார்.  
2007 ஆம் ஆண்டு வங்காளதேசத்தின் எரிசக்தி ஒழுங்குமுறை ஆணையத்தின் தலைவராக இரகுமானை கவனிப்பு அரசாங்கம் நியமித்தது.  
2009 ஆம் ஆண்டு மே மாதம் முதல் நாள் இரகுமான் ஊழல் எதிர்ப்பு ஆணையத்தின் தலைவராக நியமிக்கப்பட்டார். ஊழலைக் குறைக்கத் தவறிய நீதித்துறை மீதும் இவர் கடந்த காலங்களில் குற்றம் சாட்டியிருந்தார். சூன் மாதம் 23 அன்று, ஊழல் தடுப்பு ஆணையத்தின் தலைவர் பதவியில் இருந்து இரகுமான விலகினார்.  
8 டிசம்பர் 2021 ஆம் ஆண்டு டிசம்பர் மாதம் 8 ஆம் தேதியன்று வங்காளதேசத்தின் நுகர்வோர் சங்கத்தின் தலைவராக இரகுமான மீண்டும் தேர்ந்தெடுக்கப்பட்டார்.
# பாக்கித்தானில் சுற்றுலாத் துறை

, இலாகூர் கோட்டையிலுள்ள ஆலம்கிரி நுழைவாயில்]]  
மீது ராகபோசி மலைக் கோபுரங்கள்]]
**பாகிஸ்தானில் சுற்றுலாத்துறை** (*Tourism in Pakistan*) என்பது வளர்ந்து வரும் தொழிலாகக் கருதப்படுகிறது. 2010 ஆம் ஆண்டில், ஆத்திரேலிய பயண வழிகாட்டி புத்தகமான *லோன்லி பிளானட்* பாக்கித்தானை "சுற்றுலாவின் அடுத்த பெரிய விஷயம்" என்று குறிப்பிட்டது. நாடு புவியியல் ரீதியாகவும் இன ரீதியாகவும் வேறுபட்டது. மேலும் பல வரலாற்று மற்றும் கலாச்சார பாரம்பரிய தளங்களைக் கொண்டுள்ளது. நாட்டின் சில பகுதிகளுக்குச் செல்ல விரும்பும் வெளிநாட்டு சுற்றுலாப் பயணிகளுக்கு தடையில்லாச் சான்றிதழைக் கட்டாயமாக்குவதை நிறுத்துவதற்கான பாக்கித்தான் அரசாங்கத்தின் சமீபத்திய முடிவால் கடந்த சில ஆண்டுகளில் சுற்றுலாத்துறையின் எழுச்சி உதவியது.
# பாக்கித்தானில் சுற்றுலாத் துறை

## பின்னணி

2020 ஆம் ஆண்டிற்கான சிறந்த விடுமுறைக்கான இடமாக பாக்கித்தான் தரவரிசைப்படுத்தப்பட்டது. பாக்கித்தானிய அரசாங்கம் 175 நாடுகளுக்கு இணையவழி நுழைவுச் சேவைகளை தொடங்கியுள்ளது. மேலும் 50 நாடுகளுக்கு வருகையின்போது நுழைவு அனுமதி வழங்கப்பட்டது பாக்கித்தானுக்கான வருகையை எளிதாக்கியது. நாட்டின் அழகை குறிப்பாக வடக்கு பகுதிகளான கன்சா மற்றும் ஸ்கர்டுவைக் காட்டிய பயண வலைப்பதிவாளர்களின் வருகையை நாடு பெற்றது.
# பாக்கித்தானில் சுற்றுலாத் துறை

## பட்டியல்

2018 ஆம் ஆண்டில், *பிரிட்டன் பேக் பேக்கர் அமைப்பு* பாக்கித்தானை உலகின் சிறந்த சாகச பயண இடமாக மதிப்பிட்டது. நாட்டை " யாருடைய கற்பனைக்கும் அப்பாற்பட்ட மலைக்காட்சிகளுடன் கூடிய பூமியில் உள்ள நட்பு நாடுகளில் ஒன்று" என்று விவரிக்கிறது. த்போர்ப்ஸ் 2019 இல் பார்க்க வேண்டிய 'குளிர்ச்சியான இடங்களில்' ஒன்றாக பாக்கித்தானை மதிப்பிட்டுள்ளது. உலகப் பொருளாதார மன்றத்தின் பயணம் மற்றும் சுற்றுலா போட்டித்திறன் அறிக்கை, சிந்து படுகையிலுள்ள சதுப்புநிலங்கள் முதல் மொஹஞ்சதாரோ மற்றும் ஹரப்பா உள்ளிட்ட சிந்து சமவெளி நாகரிகத் தளங்கள் வரையிலான அதன் உலக பாரம்பரிய தளங்களுக்கான உலகளாவிய இடங்களின் முதல் 25 சதவீதத்தில் பாக்கித்தானை வைத்துள்ளது.  
2005இல் ஏற்ப்ட்ட காஷ்மீர் பூகம்பத்திற்கு ஒரு வருடத்திற்குப் பிறகு, அக்டோபர் 2006 இல் நாட்டின் சுற்றுலாத் துறைக்கு உதவுவதற்காக தி கார்டியன் "பாக்கித்தானின் முதல் ஐந்து சுற்றுலாத் தளங்களின்" பட்டியலை வெளியிட்டது. தளங்களில் லாகூர், காரகோரம் நெடுஞ்சாலை, கரிமாபாத் மற்றும் சைபுல் முலுக் ஏரி ஆகியவை அடங்கும்.  
நாட்டின் கலாச்சார பாரம்பரியத்தை மேம்படுத்துவதற்காக, 2007 ஆம் ஆண்டில், பாக்கித்தான் "*விசிட் பாக்கித்தான்*" என்ற பிரச்சாரத்தை அறிமுகப்படுத்தியது. இதில் கண்காட்சிகள், மத விழாக்கள், பிராந்திய விளையாட்டு நிகழ்வுகள், கலை மற்றும் கைவினை நிகழ்ச்சிகள், நாட்டுப்புற விழாக்கள் மற்றும் வரலாற்று அருங்காட்சியகங்களின் திறப்புகள் ஆகியவை அடங்கும்.
# பாக்கித்தானில் சுற்றுலாத் துறை

## வருவாய்

உலகப் பொருளாதார மன்றத்தின் பயணம் மற்றும் சுற்றுலா போட்டித்தன்மை அறிக்கை 2017 இன் படி, 2015 ஆம் ஆண்டில் பாக்கித்தானின் மொத்த உள்நாட்டு உற்பத்தியில் பயணம் மற்றும் சுற்றுலாவின் நேரடி பங்களிப்பு $328.3 மில்லியன் அமெரிக்க டாலாராகும். இது மொத்த மொத்த உள்நாட்டு உற்பத்தியில் 2.8% ஆகும். உலக சுற்றுலா மற்றும் சுற்றுலா அமைப்பின் கூற்றுப்படி, 2016 இல் பாக்கித்தானின் மொத்த உள்நாட்டு உற்பத்தியில் பயணம் மற்றும் சுற்றுலாவின் நேரடி பங்களிப்பு $7.6 பில்லியன் அமெரிக்க டாலர் (பாக்கித்தான் ரூபாயில் 793.0 பில்லியன்) ஆகும். இது மொத்த உள்நாட்டு உற்பத்தியில் 2.7% ஆகும். 2025 ஆம் ஆண்டுக்குள், பாகிஸ்தானின் பொருளாதாரத்திற்கு சுற்றுலாத்துறை ₨1 டிரில்லியன் ($6.2 பில்லியன் டாலர்) பங்களிக்கும் என்று அரசாங்கம் கணித்துள்ளது. 2025க்குள், பாக்கித்தான் பொருளாதாரதிற்கு சுற்றுலாத்துறை 1 டிரில்லியன் ) பங்களிக்கும் என்று அரசாங்கம் கணித்துள்ளது.
# பாக்கித்தானில் சுற்றுலாத் துறை

## சுற்றுலாப் பயணிகளின் எண்ணிக்கை

2013 இல், 565,212 சுற்றுலாப் பயணிகள் பாக்கித்தானுக்குச் சென்று $298 மில்லியன் பங்களித்தனர்; இந்த புள்ளிவிவரங்கள் 2018 இல் 6.6 மில்லியனுக்கும் அதிகமான சுற்றுலாப் பயணிகளாக உயர்ந்துள்ளன. ஒப்பிட்டுப் பார்த்தால், பாக்கித்தானின் உள்நாட்டு சுற்றுலாத் துறையில் 50 மில்லியன் சுற்றுலாப் பயணிகள் பொதுவாக மே முதல் ஆகஸ்ட் வரையிலான குறுகிய பயணங்களில் நாட்டிற்குச் செல்கின்றனர். ஐக்கிய இராச்சியத்திலிருந்து அதிகளவான சுற்றுலாப் பயணிகள் வருகை தருகின்றனர். அதைத் தொடர்ந்து அமெரிக்கா, இந்தியா மற்றும் சீனா ஆகிய நாடுகளும் உள்ளன.
# பாக்கித்தானில் சுற்றுலாத் துறை

## கண்ணோட்டம்

பாக்கித்தானில் உள்ள முக்கிய சுற்றுலா அம்சங்களில் அரப்பா மற்றும் மொகெஞ்சதாரோ, இமயமலை மலைப்பகுதிகள் ஆகியவை அடங்கும். பாக்கித்தானில் யுஅரம் கொண்ட பல மலைச் சிகரங்கள் உள்ளன, இதில் கே-2 கொடுமுடி உட்பட, உலகெங்கிலும் உள்ள சாகசக்காரர்களையும் மலையேறுபவர்களையும் ஈர்க்கிறது. பாக்கித்தானின் வடக்கில் பல பழைய கோட்டைகள், பழங்கால கட்டிடக்கலை மற்றும் கன்சா மற்றும் சித்ரால் பள்ளத்தாக்குகள் உள்ளன. இவை சிறிய கலாசு சமூகங்கள் மற்றும் தேவதை புல்வெளிகள் மற்றும் வடக்கு நிலங்களின் தயமர் மாவட்டம் ஆகியவை உள்ளன. பஞ்சாப் மாகாணத்தில் பாத்சாகி மசூதி, சாலிமார் பூங்கா, ஜஹாங்கிரின் கல்லறை மற்றும் இலாகூர் கோட்டை போன்ற முகலாயக் கட்டிடக்கலைக்கு பல எடுத்துக்காட்டுகளுடன், பாக்கித்தானின் கலாச்சார தலைநகரான வரலாற்று நகரமான லாகூர் உள்ளது.
# பாக்கித்தானில் சுற்றுலாத் துறை

## பயண ஆலோசனைகள்

ஆப்கானித்தானுடன் சேர்ந்து பாக்கித்தானும், இளம்பிள்ளை வாத நோய்த்தடுப்பு திருப்திகரமான அளவில் இன்னும் அடையப்படாததாலும் இந்நோய் மீண்டும் சர்வதேச அளவில் பரவுவது பற்றிய கவலையாலும் உலக சுகாதார அமைப்பின் நீட்டிக்கப்பட்ட சர்வதேச பயணக் கட்டுப்பாடுகளின் ஆலோசனையில் தொடர்ந்து உள்ளது.  
கோவிட்-19 பெருந்தொற்று நோய்களின் போது பாக்கித்தானே சுற்றுலாப் பயணிகளுக்கு பயண ஆலோசனைகளை வழங்கியது. சனவரி 2021, கோவிட் 19, பயங்கரவாதம் மற்றும் மதவெறி வன்முறை காரணமாக பாக்கித்தானுக்கான பயணத்தை மறுபரிசீலனை செய்யுமாறு அமெரிக்க பயண ஆலோசனையானது சுற்றுலாப் பயணிகளிடம் பரிந்துரைத்தது. பயங்கரவாதம் மற்றும் கடத்தல் காரணமாக பலுசிஸ்தான், கைபர் பக்துன்வா மற்றும் எல்லையோர மாகாணங்களுக்கு பயணிக்க வேண்டாம் என்று கேட்டுக் கொண்டுள்ளது.
# பாக்கித்தானில் சுற்றுலாத் துறை

## இவற்றையும் காண்க

- இந்து புனிதத் தலங்கள்
# பீட்டர் பார்மர்

**பீட்டர் பார்மர்** (*Peter Farmer*) ஐக்கிய இராச்சியத்தைச் சேர்ந்த நச்சு இயல் வல்லுநர் ஆவார். இவர் 1947 ஆம் ஆண்டு பிறந்தார். இராயல் வேதியியல் கழக உறுப்பினராகவும் பட்டய வேதியியலர் என்ற சிறப்பையும் பெற்றிருந்தார்.  
பீட்டர் பார்மர் தனது ஆரம்பகால வாழ்க்கையின் பெரும்பகுதியை மருத்துவ ஆராய்ச்சி மன்றத்தின் நச்சியல் பிரிவில் ஓர் ஆராய்ச்சியாளராக செலவிட்டார். 2002 ஆம் ஆண்டில் இலீசெசுட்டர் பல்கலைக்கழகத்தில் புற்றுநோய் உயிரியக்கவியல் மற்றும் நோய்த் தடுப்பு வெளிப்புற அறிவியல் பணியாளர்கள் குழுவின் இணை இயக்குநராக நியமிக்கப்பட்டார். இலீசெசுட்டரில் உயிர்வேதியியல் மற்றும் புற்றுநோய் ஆய்வுகளில் கெளரவப் பேராசிரியராகவும் பீட்டர் பார்மர் இருந்தார், ஓய்வுபெற்ற பின்னரும் கூட பீட்டர் பார்மர் ஒரு கௌளரவ பேராசியராகவே இருந்தார்.  
2001 ஆம் ஆண்டு முதல் உணவு, நுகர்வோர் பொருட்கள் மற்றும் சுற்றுச்சூழலில் இரசாயனங்களின் பிறழ்வுத்தன்மை குறித்த அரசாங்க ஆலோசனைக் குழுவின் தலைவராகப் பீட்டர் பணியாற்றினார்.
# டோரிஸ் (கிரேக்கம்)

**டோரிஸ்** ( கிரேக்கம் : : *எத்.* , *pl.* , ; , டோரியன்ஸ்) என்பது பண்டைய கிரேக்கத்தின் ஒரு சிறிய மலை மாவட்டமாகும். இது ஏட்டோலியா, தெற்கு தெசலி, ஓசோலியன் லோக்ரிஸ் மற்றும் போசிஸ் ஆகியவற்றால் சூழப்பட்டுள்ளது. இப்பகுதியானது டோரிய கிரேக்கர்களின் ஆதி தாயகமாகும். இது ஓட்டா மற்றும் பர்னாசஸ் மலைகளுக்கு இடையில் அமைந்துள்ளது. இது செபிசஸின் துணை ஆறான பிண்டஸ் ஆற்றின் பள்ளத்தாக்கைக் கொண்டுள்ளது. இது வெகு தொலைவு வரை பாய்கிறது. பிண்டஸ் இப்போது *அப்போஸ்டோலியா* என்று அழைக்கப்படுகிறது.
# டோரிஸ் (கிரேக்கம்)

## நிலவியல்

கிரேக்க வரலாற்றாளர் எரோடோடசால் (viii. 31) மாலிசுக்கும் போசிசுக்கும் இடையில் டோரிஸ் இருப்பதாகவும், 30 ஸ்டேடியா அகலத்தில் இருப்பதாகவும் விவரித்தார். இது அதன் பரந்த பகுதியில் உள்ள அப்போஸ்டோலியாவின் பள்ளத்தாக்கின் பரப்பளவுடன் கிட்டத்தட்ட ஒத்துப்போகிறது. இந்த பள்ளத்தாக்கில் டோரிக் டெட்ராபோலிசை உருவாக்கும் நான்கு நகரங்கள் இருந்தன. அவை எரினியஸ், போயம், சைட்டினியம், பிண்டஸ், அக்கிபாஸ் என்று அழைக்கப்படுகின்றன. இவற்றில் எரினியஸ், மிக முக்கியமானது, அது *டோரியம்* என்றும் அழைக்கப்படுகிறது. எவ்வாறாயினும், டோரியன்கள் இந்த குறுகிய நிலப்பரப்புக்குள் தங்களைக் கட்டுப்படுத்திக் கொள்ளாமல் ஓட்டா மலையில் மற்ற இடங்களையும் ஆக்கிரமித்தனர்.
# ஸ்டேடியன் (அலகு)

**ஸ்டேடியன்** (*stadion* பன்மை **stadia**, ; ஸ்டேடியம் என லத்தீன் மயமாக்கப்பட்டது ), **ஸ்டேட்** என்றும் ஆங்கிலத்தில் அழைக்கப்படுகிறது. இது 600 அடிகள் கொண்ட ஒரு பண்டைய கிரேக்க நீள அலகு ஆகும்.
# ஸ்டேடியன் (அலகு)

## கணக்கீடுகள்

எரோடோடசின் கூற்றுப்படி, ஒரு ஸ்டேடியன் 600 கிரேக்க அடிகளுக்கு ( *போட்ஸ்* ) சமமாகும். இருப்பினும், கிரேக்க உலகின் வெவ்வேறு பகுதிகளில் பாதத்தின் நீளம் வேறுபட்டது. மேலும் ஸ்டேடியன் நீளம் நூற்றுக்கணக்கான ஆண்டுகளாக வாதத்திற்கும் கருதுகோளுக்கும் உட்பட்டது.  
ஸ்டேடியனின் நீளத்தின் அனுபவ ரீதியான தீர்மானம் லெவ் வாசிலெவிச் ஃபிர்சோவ் என்பவரால் செய்யப்பட்டது. அவர் எரடோசுதெஈசு மற்றும் உசுட்ராபோ வழங்கிய 81 தூரங்களை நவீன முறைகளால் அளவிடப்பட்ட நேர்கோட்டு தூரத்துடன் ஒப்பிட்டு, சராசரி முடிவுகளை எடுத்தார். அவர் சுமார் ) முடிவைப் பெற்றார்.
# டோரிக் டெட்ராபோலிஸ்

**டோரிக் டெட்ராபோலிஸ்** (*Doric Tetrapolis*, ) என்பது பண்டைய கிரேக்கத்தில் டோரிஸ் பகுதியில் பாயும் பிண்டஸ் ஆற்றுப் பள்ளத்தாக்கில் நெருக்கமாக அமைந்துள்ள நான்கு நகரங்களின் தொகுப்பு ஆகும். அந்த நான்கு நகரங்கள் எரினியஸ், போயம், சிட்டினியம், பிண்டஸ் ஆகியவை ஆகும். ( இசுட்ராபோ எக்ஸ்பி 427. )
# தொழிற்கூட்டு

டுவைட் டி. ஐசனாவர் 17 ஜனவரி 1961 அன்று ஆற்றிய தனது புகழ்பெற்ற இறுதி அலுவல் உரையில் "இராணுவத் தொழிற்கூட்டு" பற்றி எச்சரித்திருந்தார்.]]
**தொழிற்கூட்டு** என்பது வணிகங்கள் சமூக அல்லது அரசியல் அமைப்புகளிலோ அல்லது நிறுவனங்களிலோ பின்னிப்பிணைந்து அவ்வமைப்புகளிலிருந்து இலாபப் பொருளாதாரத்தை உருவாக்குவதைக் குறிக்கும் ஒரு சமூகப்பொருளாதாரக் கருத்தாகும். இத்தகைய கூட்டானது சமூகநலனையோ தனிநபர் நலனையோ பொருட்படுத்தாமல் — சொல்லப்போனால் சமூகத்தையும் தனிநபரையும் சுரண்டுவதன் மூலம் — தனது சுய பொருளாதார நலனை மட்டுமே கருத்தில்கொண்டு இயங்குபவையாகும். ஒரு சமூக அல்லது அரசியல் இலக்கை அடைவதற்காக வேண்டி ஒரு தொழிற்கூட்டுக்குள் சில வணிகங்கள் உருவாக்கப்படலாம் என்றாலும் அவ்விலக்கை அடையாது போனால் பெரும்பாலும் அதுவே லாபம் ஈட்டுவதாக அமையும். சமூக ரீதியாகத் தீங்கு விளைவிக்கும் அல்லது திறமையற்ற அமைப்புகளை பராமரிப்பதன் மூலம் தொழிற்கூட்டானது பொருளாதார இலாபம் அடைகிறது.